Document ID: 32015D0365

KOMISIJOS ĮGYVENDINIMO SPRENDIMAS (ES) 2015/365
2015 m. kovo 4 d.
kuriuo tam tikroms valstybėms narėms nustatomos nukrypti leidžiančios nuostatos, susijusios su sveikatos priežiūros išlaidų ir jos finansavimo statistinių duomenų perdavimu pagal Europos Parlamento ir Tarybos reglamentą (EB) Nr. 1338/2008
(pranešta dokumentu Nr. C(2015) 1377)
(Tekstas autentiškas tik nyderlandų, anglų, rumunų ir ispanų kalbomis)
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe (1), ypač į jo 9 straipsnio 2 dalį,
kadangi:
(1)
Reglamentu (EB) Nr. 1338/2008 nustatoma bendra sistemingo Europos visuomenės sveikatos ir sveikatos bei saugos darbe statistikos rengimo sistema;
(2)
Reglamentu (EB) Nr. 1338/2008 reikalaujama, kad valstybės narės teiktų sveikatos priežiūros išlaidų ir jos finansavimo statistinius duomenis, kaip nustatyta to reglamento II priede;
(3)
pagal Reglamento (EB) Nr. 1338/2008 9 straipsnio 2 dalį, jei būtina, valstybėms narėms gali būti taikomos nukrypti leidžiančios nuostatos ir pereinamieji laikotarpiai, jeigu jie pagrįsti objektyviomis priežastimis;
(4)
Ispanijos Karalystė, Nyderlandų Karalystė, Rumunija ir Jungtinė Didžiosios Britanijos ir Šiaurės Airijos Karalystė paprašė leisti nukrypti nuo reglamento nuostatų dėl poreikio iš esmės pakeisti jų nacionalines statistikos sistemas, kad jos visiškos atitiktų Reglamentą (EB) Nr. 1338/2008;
(5)
todėl reikėtų nustatyti valstybių narių prašomas nukrypti leidžiančias nuostatas;
(6)
šiame sprendime nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išvardytos nukrypti leidžiančios nuostatos nustatomos Ispanijos Karalystei, Nyderlandų Karalystei, Rumunijai ir Jungtinei Didžiosios Britanijos ir Šiaurės Airijos Karalystei.
2 straipsnis
Šis sprendimas skirtas Ispanijos Karalystei, Nyderlandų Karalystei, Rumunijai ir Jungtinei Didžiosios Britanijos ir Šiaurės Airijos Karalystei.
Priimta Briuselyje 2015 m. kovo 4 d.

Labels: 12
0
15
19